Veer- un Marschlanner Rundümwieser

De Veer- un Marschlanner Rundümwieser wiest de Beseukers jömmer Heimot. De Veer- un Marschlanner Rundümwieser sünd negen (in’t Johr 2015) Froonslüüd, de in Veerlann oder in de Marschlann to Huus sünd. Se weet Bescheed öber de Scheunheiten von jömmer Heimot, kennt de oolen Geschichen un Leeder un woans dat Leben freuer wesen is. Dorvon vertellt se de Beseukers, de sick de Veer-un Marschlann ankieken wöllt. De Froonslüüd könnt in hochdüütsch vertelln oder in plattdüütsch, in engelsch oder in hollänsch.

De Rundümwieser sünt al 1986 von de Hamborger Landfroon afkommen. Wenn Beseukers mit Busse kommt, fohrt de Rundümwieser mit jöm mit und vertellt wat se weet öber de Veer- un Marschlann dormols und hüüttodoogs. De Beseukers könnt sick ok wat ankieken, wenn se müchen, to'n Bispeel:

Een von de scheunen Landkarken oder dat Rieckhuus in Corslok, boot in 1533 un nu 'n Museum 
oder se kiekt sick 'n Greunhökerbedriev oder 'n Bloomenbedriev an oder se kehrt in'n gemeutlichen Kroog oder 'n Kaffeestuuv in, wonehm dat 'n goode Tass Kaffee oder 'n scheunes Middach geben deit. 

De Beseukers seggt wat se müchen und de Rundumwieser wiest jöm dat. Wenn dat in jümmer Heimot son Fest as dat Eerbeerfest in Corslok biet Rieckhuus oder as den Ümtoch to'n Erntedank in Kirchwarder geben deit, sünd de Rundümwieser ok mit dorbie.

Und wenn de HVV in April, Mai, Juni un September sien Oldtimer-Fohrten von Bardörp dör de Veer- und Marschlannen anbeeden deit, föhrt jümmer een von de Froonslüüd mit und vertellt de Beseukers wat öber de scheune Heimot hüüttodoogs und woans dat freuer wesen is. In jömmer Rundümwieserdracht sünd de Froonslüüt good to erkenn.

Weblenlenken
Websteed von de Rundümwieser

Kategorie:Bezirk Bardörp
Kategorie:Tourismus